Paskāls I
Paskāls I (latīņu: Paschalis I; dzimis aptuveni 775. gadā, miris 824. gada 11. februārī) bija Romas pāvests no 817. gada janvāra līdz 824. gada februārim. Viņš bija pāvesta Stefana IV pēctecis. Paskāls I bija aristokrātiskas romiešu ģimenes pārstāvis. Pirms kļūšanas par pāvestu Paskāls I bija Svētā Stefana klostera mūks. 823. gadā Paskāls I kronēja Lotāru I par Svētās Romas impērijas imperatoru. Romā viņš veica baznīcas ēku un baziliku pārbūvi.